Odense Adresse-Contoirs Efterretninger, 1839-04-26
Odense. Den 21 April d. A. var en festlig Dag i Lumby, hvis Sognepræst, Hr. Amtsprovst Lütken, Ridder og Dannebrogsmand, paa den Dag for 50 Aar siden allernaadigst blev kaldet til geistligt Embede, først i Sielland og 2 Aar senere til sit nuværende Kald. Flere Geistlige og Medborgere fra Omegnen og Odense bragte Ju Stiftets Biskop, Hs. beloldingen deres Lykønskning. Høiærværdighed Hr. Dr. N. Faber, R. af D., tolkede de Høiagtelses-Følelser, som den med sjelden Kraft og Dygtighed gjennem 50 Aar fortsatte Virksomhed havde billigt Krav paa, og overrakte en egenhændig naadig Skrivelse til Jubeloldingen fra Hs. K. Høihed Stiftets høie Gouvernør, samt til Slutning et allernaadigst Reskript, hvorved Hs. Majestæt Kongen skjænker Jubeloldingen, Rang i 3die Klasse No. 9. Paa en anden Maade havde Hs. Majestæt endnu forhøiet Dagens Festlighed. Kassereren ved Odense Fattigvæsen, Hr. Müller, bekjendt for sin sjeldne Duelighed og Driftighed, var allerede tidligere anbefalet til Hs. Majestæts Naade, og havde for flere Aar siden erholdt gjennem Gouvernøren tilkjendegivet Hs. Majestæts Velbehag. Hs. Majestæt forhøiede Jubelfestens Glæde i Lumby, ved just paa den Dag at benaade Hr. Kasserer Müller, en Svigersøn af Hr. Amtsprovst Lütken, med Dannebrogsmændenes Hæderstegn. Dette overraktes Kassereren ved Fattigcommissionens Formand, Hr. Kammerherre, Ridder Jens Benzon, som til den Ende havde indbudet samtlige Fattigdirectionens og Commissionens Medlemmer hos sig. Efterat Kammerherren i hjertelige Ord havde ved Hæderstegnets Overrækning tolket de Følelser af Agtelse og Paaskjønnelse, som hos Alle fandt fuld Gjenklang, tolkede Kassereren paa sin Side sin Taknemmelighed og nedlagde sin Tak til høiere Steder i Formandens Haand, der indbød samtlige Tilstedeværende til en Collation, hvor der udbragtes et "Længe Leven for Kongen og Dronningen, for Gouvernøren og høie Gemalinde, for den med Dannebrogsordenen Hædrede, for Direction og Commission og navnligen for dens værdige af Odense Fattigvæsen saa høitfortjente Formand, Hr. Kammerherre Benzon selv. Samme Dag om Morgenen var der overrakt Jubeloldingen i Lumbye en Sølvpokal fra Sognemændene i Stige og Hauge, ligesom ogsaa paa samme Dag den til Lumby allernaadigst beskikkede personelle Kapellan Hr. Ove Malling Hofman blev ordineret, saa at saare mange Dele ligesom forenede sig til at gjøre Dagen festlig og glædelig. Ved denne Leilighed ville følgende Momenter af den høithædrede Jubeloldings Liv forhaabentlig læses med Jnteresse, Peter Wilhelm Lütken er født den 13 Octbr. 1761 i Skjellerup her i Fyen, hvor hans Fader, den af sine flere Afhandlinger i det Dekonomiske, Politiske, Philosophiske og Landvæsenet hæderlig bekjendte Otto Didrik Lütken var Sognepræst; 1780 blev han dimitteret fra Roeskilde Skole, blev Præst i Fensmark i Sielland 1789 og kaldet derfra 1791 til Lumby. J sine første Embedsaar foranstaltede han Jordernes Udskiftning, indhegnede sine Marker og plantede en endnu frodig groende Lystskov samt udvidede sin Have. Han blev taget paa Raad med ved Kanalens Anlæg her til Odense. 1803 opbyggede han Stuehuset af Præstegaarden, der var faldefærdig. 1807 blev han Amtsprovst over Odense og RuggaardsAmter, 1812 Ridder af Dannebrogen, 1836 afgik han fra Amtsprovstiet og blev benaadet med Dannebrogskorset.